כללי הבנקאות (שירות ללקוח) (פרסומת המכוונת לקטינים)

{{ח:התחלה}}
{{ח:כותרת|כללי הבנקאות (שירות ללקוח) (פרסומת המכוונת לקטינים), התשנ״ה–1995}}

{{ח:פתיח-התחלה}}
{{ח:תיבה|ק״ת תשנ״ה, 1454|כללי הבנקאות (שירות ללקוח) (פרסומת המכוונת לקטינים)|https://olaw.org.il/takanot/takanot-5681.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הבנקאות (שירות ללקוח)#סעיף 6א|סעיף 6א}} {{ח:חיצוני|חוק הבנקאות (שירות ללקוח)|לחוק הבנקאות (שירות ללקוח), התשמ״א–1981}}, לאחר התייעצות עם הועדה המייעצת ובאישור שר האוצר וועדת הכלכלה של הכנסת, אני קובע כללים אלה:
{{ח:סוגר}}
{{ח:מפריד}}

{{ח:סעיף|1|עקרונות וכללים לפרסומת המכוונת לקטינים}}
{{ח:ת}} אלה העקרונות והכללים לעשיית פרסומת המכוונת לקטינים:
{{ח:תת|(1)}} הפרסומת תהיה מותאמת לרמת הידע, ההבנה והבגרות של קהל היעד שלה;
{{ח:תת|(2)}} הפרסומת תהיה תואמת ערכים חברתיים המקובלים כחיוביים, כגון: אחווה, אדיבות, יושר, צדק, סובלנות, שוויון, אי־אלימות, ותימנע מתיאור מצבים העומדים בסתירה לערכים אלה;
{{ח:תת|(3)}} כל מידע בפרסומת יובא בלשון המובנת לקהל היעד שלה;
{{ח:תת|(4)}} המידע בפרסומת יימסר באופן מדוייק ואמיתי;
{{ח:תת|(5)}} הפרסומת תיעשה מתוך הכרה שקטינים עלולים כתוצאה ממנה לעשות מעשים שיש בהם כדי להשפיע לרעה על בריאותם או על שלומם;
{{ח:תת|(6)}} הפרסומת לא תקשה על קטינים להעריך את גודלם האמיתי של הפריטים המופיעים בפרסומת;
{{ח:תת|(7)}} בפרסומת שבה מובא המחיר של השירות, יצויין המחיר הכולל באופן ברור ומדוייק; למחיר לא תיווסף הערכה ממעטת כגון ”בלבד“ או ”רק“, אלא אם כן מדובר בהנחה משמעותית; בפרסומת יצויין במפורש אם לצורך קבלת השירות דרושים שירותים נוספים אשר אינם כלולים במחיר.

{{ח:סעיף|2|פרסומת אסורה מחמת הטעיה, גיל, תמימות וחוסר נסיון}}
{{ח:ת}} לא יעשה תאגיד בנקאי פרסומת המכוונת לקטינים שיש בה –
{{ח:תת|(1)}} ניצול לרעה של דמיונם של קטינים ושל נוחותם להתרשם, אמונם, תמימותם או חוסר נסיונם;
{{ח:תת|(2)}} תיאורי אלימות או הצגת דברים באופן העלול להפחיד או ליצור מתחים אצל קטינים;
{{ח:תת|(3)}} שימוש בעירום או ברמזים מיניים;
{{ח:תת|(4)}} משום עידוד קטינים לרכוש מצרך או שירות אלא אם כן המצרך או השירות הוא מסוג שסביר שקטינים ירכשו אותו, והוא עשוי במאמץ סביר להיות בהישג ידם;
{{ח:תת|(5)}} משום עידוד קטינים לשכנע את הוריהם או להפציר בהם או בכל אדם אחר לרכוש עבורם את המצרך או השירות;
{{ח:תת|(6)}} כדי לגרום לכך שקטינים ירגישו מקופחים, נחותים או בלתי מקובלים לעומת קטינים אחרים, אם אינם רוכשים את המצרך או השירות או גורמים לרכישתו עבורם;
{{ח:תת|(7)}} נתונים על התוצאות האפשריות של שימוש במצרך שהוא מעבר ליכולת ההשגה של קטין או רמיזה כי המוצר יעניק לקטין תכונות או יתרונות אשר אינם קשורים במוצר.

{{ח:סעיף|3|פרסומת אסורה אחרת}}
{{ח:ת}} לא יעשה תאגיד בנקאי פרסומת המכוונת לעודד או לכוון קטינים לכל אחד מאלה:
{{ח:תת|(1)}} צריכת משקאות משכרים;
{{ח:תת|(2)}} עישון סמים, סיגריות או שימוש במוצרי טבק אחרים;
{{ח:תת|(3)}} השתתפות בהימורים, במשחקי מזל או בהגרלות, למעט בהגרלות חד־פעמיות שאינן למטרות מסחריות;
{{ח:תת|(4)}} פעילות שיש בה משום סיכון בטיחותם או בריאותם של קטינים.

{{ח:סעיף|4|פרסומת אסורה במוסד חינוך}}
{{ח:תת|(א)}} לא יעשה תאגיד בנקאי פרסומת במוסד חינוך, לרבות משלוח מתנות לקטינים, לא יערוך הגרלות ולא ינצל עזרי לימוד לצורך קידום מכירת מצרך או שירות, אלא אם כן קיבל היתר לכך מהמנהל הכללי של משרד החינוך והתרבות או ממי שהוא הסמיכו לכך.
{{ח:תת|(ב)}} בסעיף זה, ”מוסד חינוך“ – כהגדרתו {{ח:חיצוני|חוק לימוד חובה|בחוק לימוד חובה, התש״ט–1949}}.

{{ח:סעיף|5|פרסומת אסורה על פי דין}}
{{ח:ת}} מבלי לגרוע מהוראות כללים אלה, לא יעשה תאגיד בנקאי פרסומת שיש בה כדי לעודד קטינים לעשות מעשה האסור על פי דין.

{{ח:סעיף|6|תחילה}}
{{ח:ת}} תחילתם של כללים אלה שישים ימים מיום פרסומם.

{{ח:חתימות|ל׳ בניסן התשנ״ה (30 באפריל 1995)}}
* '''יעקב פרנקל'''
נגיד בנק ישראל
{{ח:סוגר}}
{{ח:סוף}}
[[קטגוריה:בוט חוקים]]